ORDE do 23 de decembro de 2020 pola que se resolve a concesión dos premios fin de carreira da Comunidade Autónoma de Galicia para o alumnado que rematou os seus estudos universitarios no ano 2019 nas universidades do Sistema universitario de Galicia.
Consellería de Cultura, Educación e Universidade — III. Outras disposicións — 19/01/2021

Con data do 26 de agosto de 2020, publicouse no Diario Oficial de Galicia a Orde do 12 de agosto de 2020, pola que se establecen as bases reguladoras e se procede á convocatoria dos premios fin de carreira da Comunidade Autónoma de Galicia para o alumnado que rematou os seus estudos universitarios no ano 2019 nas universidades do Sistema universitario de Galicia.
De acordo co establecido no artigo 11 das bases da convocatoria, desde o 30 de outubro ao 12 de novembro de 2020 expuxéronse as listaxes provisionais de solicitudes admitidas e excluídas por documentación. Durante ese prazo as persoas interesadas puideron formular reclamacións ou emendar erros e a falta de documentación a través da sede electrónica da Xunta de Galicia (https://sede.xunta.gal) accedendo á Carpeta cidadá da persoa interesada.
Rematado o prazo, as solicitudes admitidas foron estudadas pola comisión avaliadora nomeada na propia orde de convocatoria.
Tendo en conta o anteriormente exposto e atendendo á proposta elaborada pola citada comisión, esta consellería
Artigo 1
Conceder o premio fin de carreira da Comunidade Autónoma de Galicia ao alumnado universitario que rematou os seus estudos no ano 2019 nas universidades do Sistema universitario de Galicia, que se relaciona no anexo I da presente orde. O alumnado premiado recibirá unha contribución en metálico de 3.500 euros e un diploma acreditativo desta distinción.
Artigo 2
Denegar o premio ás persoas solicitantes que figuran relacionadas no anexo II desta orde, polas causas que no anexo se sinalan.
Artigo 3
O incumprimento total ou parcial por parte das persoas beneficiarias de calquera das condicións establecidas na Orde de convocatoria do 12 de agosto de 2020 constituirá causa determinante de revogación do premio e do seu reintegro, total ou parcial, pola persoa beneficiaria, segundo o disposto no artigo 33 da Lei 9/2007, do 13 de xuño, de subvencións de Galicia.
Artigo 4
Contra esta resolución, que esgota a vía administrativa, as persoas afectadas poderán interpoñer recurso potestativo de reposición ante o conselleiro de Cultura, Educación e Universidade no prazo dun mes contado a partir do día seguinte ao da publicación da resolución no DOG, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 23 de decembro de 2020
01: Administración e Dirección de Empresas.
02: Arquitectura.
03: Belas Artes.
04: Bioloxía.
05: Ciencia e Tecnoloxía dos Alimentos.
06: Ciencia Política e da Administración.
07: Ciencias da Actividade Física e do Deporte.
08: Ciencias da Cultura e Difusión Cultural.
09: Comunicación Audiovisual.
10: Dereito.
11: Economía.
12: Educación Infantil.
13: Educación Primaria.
14: Educación Social.
15: Enfermaría.
16: Enxeñaría Electrónica Industrial e Automática.
17: Enxeñaría Forestal.
18: Enxeñaría Informática.
19: Enxeñaría Eléctrica.
20: Enxeñaría Mecánica.
21: Enxeñaría Química.
22: Enxeñaría da Enerxía.
23: Enxeñaría de Tecnoloxías de Telecomunicación.
24: Enxeñaría de Deseño Industrial e Desenvolvemento do Produto.
25: Enxeñaría en Organización Industrial.
26: Enxeñaría en Tecnoloxías Industriais.
27: Farmacia.
28: Física.
29: Fisioterapia.
30: Historia da Arte.
31: Lingua e Literatura Inglesas.
32: Lingua e Literatura Españolas.
33: Linguas e Literaturas Modernas.
34: Logopedia.
35: Medicina.
36: Odontoloxía.
37: Óptica e Optometría.
38: Pedagoxía.
39: Psicoloxía.
40: Publicidade e Relacións Públicas.
41: Química.
42: Relacións Laborais e Recursos Humanos.
43: Socioloxía.
44: Tecnoloxía da Enxeñaría Civil.
45: Terapia Ocupacional.
46: Traballo Social.
47: Tradución e Interpretación.
48: Turismo.
49: Veterinaria.
50: Xeografía e Historia.
51: Xeografía e Ordenación do Territorio.
52: Xornalismo.